Diari Oficial de la Generalitat Valenciana


Sumari del DOGV 6055, del 13-07-2009 (2009/7745)

Judici de divorci contenciós 579/2008. Notificacio de la sentència a Dayla Stivaliz Sartorio Fernández.
-------------------------------------------------------------------------------------------------------

### Dades del document

Número de DOGV
:   6055

Data del DOGV
:   13-07-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/7745


Data del document
:   12-06-2009

Organisme emissor
:   Jutjat de Primera Instància Número 2 de Benidorm

Tipus de document
:   Edicte

Judici de divorci contenciós 579/2008. Notificacio de la sentència a Dayla Stivaliz Sartorio Fernández. [2009/7745]  
Tomás Mora Zaragoza, secretari judicial del Jutjat de Primera Instància número 2 de Benidorm, en done fe i testimoniança que en procediment de divorci número 579/2008 s'ha dictat la següent:  
«Sentència número 001599/2008   
Benidorm, 13 de novembre de 2008   
José Antonio Pérez Nevot, magistrat titular del Jutjat de Primera Instància número 2 de Benidorm i partit judicial, ha vist el procés especial de divorci contenciós que, amb número 579, de 2008 s'ha seguit davant este Jutjat, a instància de Douglas John Montgomery, representat per la procuradora Rosa María Pavía Botella i assistit del lletrat Fernando Ferragud Pardo, contra Dayla-Stivaliz Sartorio Fernández, en situació processal de rebel·lia i atenent els següents  
Antecedents de fet  
Primer. Amb data 22 d'abril de 2008 li va correspondre per torn a este Jutjat escrit de demanda presentat per la procuradora senyora Pavía Botella, en la representació que s'ha indicat en l'encapçalament d'esta sentència. En este escrit, després d'al·legar els fets i fonaments de dret que considerava d'aplicació al cas, va sol·licitar el dictat d'una sentència per la qual es declare el divorci entre ambdues parts. Esta pretensió es fonamentava en els fets que es resumeixen a continuació.  
1. Ambdues parts van contraure matrimoni el dia 4 de novembre de 2005.  
2. El dia 25 de febrer de 2007 la demandada va abandonar el domicili conjugal i mai més s'ha tornat a saber d'ella.  
A l'anterior escrit de demanda es van acompanyar diversos documents.  
Segon. Admesa a tràmit l'anterior demanda se cita a la demandada perquè, en 20 dies, compareguera en legal forma i contestara a la demanda.  
Tercer. Per provisió de 15 d'octubre de 2008 es va declarar al demandat senyor Fong Sarmiento en situació processal de rebel·lia.   
Quart. Amb la citació prèvia de les parts es va celebrar la vista el dia 7 de novembre de 2008, amb l'assistència i resultat que consten en l'acta i en el disc compacte que s'alçaren i s'enregistraren, respectivament, sota la fe pública judicial.  
Cinqué. En la tramitació d'este procés s'han complit totes les prescripcions legals, llevat d'alguns termini processals, degut a l'acumulació d'assumptes que suporta este Jutjat i a l'escassesa de sales per a les vistes que patix la seu on s'ubica l'òrgan.  
Fonaments de dret  
Primer. La part actora, el senyor Montgomery, exercita en la seua demanda una pretensió constitutiva de la situació jurídica de divorci en el matrimoni que la unix amb la demandada, la senyora Sartorio, sense sol·licitar l'aprovació de cap tipus de mesures definitives.  
Segon. Atés que la demandada va ser declarada en rebel·lia, cal considerar-ho oposat íntegrament a la pretensió de l'actora (article 496.2 LEC).  
Tercer. L'article 86 del Codi Civil (en la redacció actualment vigent, donada per la Llei 15/2005, de 8 de juliol) establix que «es decretarà judicialment el divorci, qualsevol que siga la forma de celebració del matrimoni, a petició d'un sol dels cònjuges, d'ambdós o d'un amb el consentiment de l'altre, quan concórreguen els requisits i les circumstàncies exigits en l'article 81». Este segon precepte (redactat per la mateixa llei) assenyala que «es decretarà judicialment la separació, qualsevol que siga la forma de celebració del matrimoni:  
1. A petició d'ambdós cònjuges o d'un amb el consentiment de l'altre, una vegada transcorreguts tres meses des de la celebració del matrimoni. A la demanda s'acompanyarà una proposta de conveni regulador redactada conforme a l'article 90 d'este codi.  
2. A petició d'un sol dels cònjuges, una vegada transcorreguts tres mesos des de la celebració del matrimoni. No serà necessari el transcurs d'este termini per a la interposició de la demanda quan s'acredite l'existència d'un risc per a la vida, la integritat física, la llibertat, la integritat moral o llibertat i indemnitat sexual del cònjuge demandant o dels fills d'ambdós o de qualsevol dels membres del matrimoni. A la demanda s'acompanyarà proposta fundada de les mesures que hagen de regular els efectes derivats de la separació».  
Del certificat literal de matrimoni aportat com a document número 1 de la demanda es desprén que ambdues parts van contraure matrimoni el dia 4 de novembre de 2005. Atés que han transcorregut més de tres mesos des d'esta data (la petició de divorci es va formular en escrit de 22 d'abril de 2008 pel senyor Montgomery), cal constituir la situació jurídica de divorci en el matrimoni que unia a ambdues parts, que quedarà dissolt amb tots els efectes legals que d'això es deriven.  
Quart. No havent-se sol·licitat l'aprovació de mesures definitives i com no existixen fills menors o incapacitats, ni altres interessos tutelables d'ofici, no correspon acordar res al respecte (article 218 LEC).  
Cinqué. De conformitat amb el que establix l'article 755 de la Llei d'Enjudiciament Civil i en el 264 del Reglament del Registre Civil correspon, una vegada siga ferma esta sentència, remetre testimoniança d'esta per a la seua inscripció en el Registre Civil competent.  
Sisé. Correspon imposar les costes d'esta instància al demandat d'acord amb el criteri del venciment objectiu i atés que el cas enjudiciat no presentava seriosos dubtes de fet ni de dret (article 394 LEC).  
Vists els preceptes esmentats i altres de general i pertinent aplicació,  
Dispositiva  
1. Estime íntegrament la demanda interposada per Douglas John Montgomery contra Dayla-Stivaliz Sartorio Fernández, en situació processal de rebel·lia, i constituïsc la situació jurídica de divorci en el matrimoni format per ambdós, que declaro dissolt amb tots els efectes legals que d'això es deriven, i amb imposició de les costes d'esta instància a la part demandada.  
2. Una vegada siga ferma esta sentència remeteu testimoniança d'esta, encapçalada per l'ofici corresponent, al Registre Civil competent per a la pràctica dels assentaments oportuns.  
Notifiqueu en forma legal a les parts i feu-los saber que esta sentència no és ferma i que contra esta es pot interposar recurs d'apel·lació que, si s'escau, s'haurà de preparar mitjançant escrit presentat davant este Jutjat dins dels cinc dies següents de la notificació perquè el resolga, amb la interposició i tramitació legal prèvia, l'Audiència Provincial d'Alacant.  
Esta és la meua sentència, de la qual s'expedirà certificat per a la incorporació a l'expedient, i es durà l'original al llibre de sentències, que pronuncie, mane i firme, i que jutge definitivament en primera instància en nom de sa majestat el rei, i en virtut de l'autoritat que em conferix el poble espanyol».  
Publicació. L'anterior sentència l'ha llegida i publicada el magistrat que la subscriu en el dia de la data mentre celebrava audiència pública.  
Tot l'anteriorment testimoniat concorda bé i fidelment amb l'original, al qual em remet. I perquè valga de notificació en la forma corresponent a Dayla Stivaliz Sartorio Fernández, en parador ignorat i la publicació en el Diari Oficial de la Comunitat Valenciana, expedisc este edicte.  
Benidorm, 12 de juny de 2009.- El secretari judicial: Tomás Mora Zaragoza.